

H O T Ă R Â R E

**privind însușirea unor documentații cadastrale pentru**

**drumurile județene DJ 161 și DJ 161D**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 203 din 19.10.2022 pentru însușirea unor documentații cadastrale pentru drumurile județene DJ 161 și DJ 161D, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 41540/2022; de Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 41544/2022 şi de Avizul cu nr. 41540 din 21.10.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c) și alin. (5) lit. l), ale art. 285 și ale art. 286 alin. (1) - (3) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
* art. 881, ale art. 884 şi ale art. 885 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşește documentaţia cadastrală privind înscrierea în regim de carte funciară a imobilului ”Drum județean DJ 161” cuprinsă în anexele **nr. 1 – 5** care fac parte integrantă din prezenta hotărâre, după cum urmează:

a) Drum județean DJ 161 situat în intravilanul și extravilanul Comunei Panticeu, localitatea Dârja, Județul Cluj – Drum județean 161, km 34+624 - km 40+140, cu pod de la km 40+131 la km 40+140, având o suprafață de 79466 mp și o lungime de 5516 ml - anexa nr. 1 la prezenta hotărâre;

b) Drum județean DJ 161 situat în intravilanul și extravilanul Comunei Panticeu, localitatea Panticeu, Județul Cluj – Drum județean 161, km 40+140 - km 40+441, cu podurri de la km 40+131 la km 40+140 și de la km 40+433 la km 40+441, având o suprafață de 4605 mp și o lungime de 301 ml - anexa nr. 2 la prezenta hotărâre;

c) Drum județean DJ 161 situat în intravilanul Comunei Panticeu, localitatea Panticeu, Județul Cluj – Drum județean 161, km 40+441 - km 41+073 (40+985), cu poduri de la km 40+433 la km 40+441 și de la km 40+972 la km 40+985, având o suprafață de 7598 mp și o lungime de 632 ml - anexa nr. 3 la prezenta hotărâre;

d) Drum județean DJ 161 situat în intravilanul și extravilanul Comunei Panticeu, localitățile Panticeu și Sărata, Județul Cluj – Drum județean 161, km 41+073 - km 45+477, cu pod de la km 45+466 la km 45+477, având o suprafață de 54993 mp și o lungime de 4404 ml - anexa nr. 4 la prezenta hotărâre;

e) Drum județean DJ 161 situat în intravilanul și extravilanul Comunei Panticeu, localitatea Sărata, Județul Cluj – Drum județean 161, km 45+477 - km 48+161, cu pod de la km 45+466 la km 45+477, având o suprafață de 33637 mp și o lungime de 2684 ml - anexa nr. 5 la prezenta hotărâre.

**Art. 2.** Se însuşește documentaţia cadastrală privind înscrierea în regim de carte funciară a imobilului ”Drum județean DJ 161D” cuprinsă în anexele **nr. 6 – 9** care fac parte integrantă din prezenta hotărâre, după cum urmează:

a) Drum județean DJ 161D situat în intravilanul Comunei Jichişu de Jos, localitatea Jichişu de Jos, Județul Cluj – Drum județean 161D, km 0+000 - km 1+380, cu pod de la km 1+372 la km 1+380, având o suprafață de 15803 mp și o lungime de 1380 ml - anexa nr. 6 la prezenta hotărâre;

b) Drum județean DJ 161D situat în intravilanul Comunei Jichişu de Jos, localitatea Jichişu de Jos, Județul Cluj – Drum județean 161D, km 1+380 - km 2+031, cu poduri de la km 1+372 la km 1+380 și de la km 2+024 la km 2+031, având o suprafață de 8819 mp și o lungime de 651 ml - anexa nr. 7 la prezenta hotărâre;

c) Drum județean DJ 161D situat în intravilanul și extravilanul Comunei Jichişu de Jos, localitatea Jichişu de Jos, Județul Cluj – Drum județean 161D, km 2+031 - km 3+700, cu pod de la km 2+024 la km 2+031, având o suprafață de 19517 mp și o lungime de 1669 ml - anexa nr. 8 la prezenta hotărâre;

d) Drum județean DJ 161D situat în extravilanul Municipiului Dej, Județul Cluj – Drum județean 161D, km 8+847 - km 9+086, cu poduri de la km 8+847 la km 8+860 și de la km 8+994 la km 9+086, având o suprafață de 1724 mp și o lungime de 239 ml - anexa nr. 9 la prezenta hotărâre.

**Art. 3.** Se emite acordul Judeţului Cluj pentru înscrierea în cartea funciară a documentaţiilor cadastrale menționate la art. 1 și art. 2, care cuprinde următoarele operațiuni:

a) înscrierea tronsoanelor de drum județean menționate la art. 1 și art. 2 în evidențele de cadastru și publicitate imobiliară;

b) înscrierea dreptului de proprietate publică a Județului Cluj și a dreptului de administrare al Consiliului Județean Cluj asupra tronsoanelor de drum județean menționate la art. 1 și art. 2.

**Art. 3.** Se mandatează domnul Alin Tișe, Președintele Consiliului Județean Cluj, prin Direcţia de Administrare a Domeniului Public și Privat al Județului Cluj, pentru depunerea la Oficiul de Cadastru și Publicitate Imobiliară Cluj a documentațiilor cadastrale prevăzute la art. 1 și art. 2.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

**Art. 5.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 198 din 31 octombrie 2022**

*Prezenta hotărâre a fost adoptată cu 34 voturi “pentru”, iar 3 membrii ai Consiliului județean nu au votat, fiind astfel respectate prevederile legale privind majoritatea de voturi necesară.*